מלחמת לבנון הראשונה, או בשמה השני, מלחמת שלום הגליל התרחשה ב 6 ביוני 1982 - 29 בספטמבר 1982, ברובה שטח לבנון בין ישראל לארגוני הטרור הפלסטינים שהתיישבו בלבנון.

לאחר אירועי ספטמבר השחור ב 1970 - 1971 שבהם המלך הירדני גירש את הארגונים הפלסטיניים משטח ירדן, הפלסטינים מצאו את לבנון כמדינה חלשה להתביית שם, הם היו שם מ 1971 - 1982. התיישבות הפלסטינים בלבנון גרמה למלחמת אזרחים בין השנים 1975 - 1990.

מלחמת לבנון הראשונה פרצה בעקבות ניסיון ההתנקשות בשגריר ישראל בבריטניה, שהפלסטינים ניסו לפגוע בו, שנפצע קשה מאוד ונותר משותק לשארית חייו. לאחר ניסיון ההתנקשות ממשלת ישראל החליטה על הפצצת ביירות. אשף התחיל להפגיז את יישובי הגליל בעוצמה, ולצה"ל לא הייתה ברירה אלא להיכנס ללבנון עם כוחות קרקעיים בידיעה שהוא גם נלחם בכוחות סורים (היו כחלק מכוחות סוריה בלבנון, והסורים היו חזקים באותה תקופה).

קדם למלחמה, מבצע שנקרא [מבצע ליטני](https://he.wikipedia.org/wiki/%D7%9E%D7%91%D7%A6%D7%A2_%D7%9C%D7%99%D7%98%D7%A0%D7%99), בשנת [1978](https://he.wikipedia.org/wiki/1978), בעקבות [פיגוע רב-נפגעים](https://he.wikipedia.org/wiki/%D7%A4%D7%99%D7%92%D7%95%D7%A2_%D7%9B%D7%91%D7%99%D7%A9_%D7%94%D7%97%D7%95%D7%A3) שביצעו מחבלים פלסטינים שהגיעו דרך הים מלבנון, כבשו כוחות צה"ל את דרום לבנון. בעקבות המבצע הוסכם על פרישׂת כוחות [יוניפי"ל](https://he.wikipedia.org/wiki/%D7%99%D7%95%D7%A0%D7%99%D7%A4%D7%99%22%D7%9C) שיחצצו בין ארגוני הטרור וגבול ישראל וכוחות צה"ל הוסגו מלבנון.

כבר ב12 ביוני, שישה ימים לאחר שהחלה המלחמה צה"ל החל לכתר וללחום בביירות. ב 29 בספטמבר 1982 צה"ל נסוג מביירות ומנהיג אש"ף, יאסר ערפאת, הוגלה לתוניסיה.

במסגרת הקרבות הראשונים, צהל הצליח לנתק את הקשר בין מפקדות אשף בבירות לבין אלפי המחבלים בצור ובצידון, ולטהר את השטח ,בית אחר בית, בלחימה עיקשת.

ב-[10 ביוני](https://he.wikipedia.org/wiki/10_%D7%91%D7%99%D7%95%D7%A0%D7%99), ביום החמישי ללחימה, נהרגו בכפר דוחא שליד העיירה [דאמור](https://he.wikipedia.org/wiki/%D7%93%D7%90%D7%9E%D7%95%D7%A8), [סגן הרמטכ"ל](https://he.wikipedia.org/wiki/%D7%A1%D7%92%D7%9F_%D7%94%D7%A8%D7%9E%D7%98%D7%9B%22%D7%9C), ה[אלוף](https://he.wikipedia.org/wiki/%D7%90%D7%9C%D7%95%D7%A3) [יקותיאל אדם](https://he.wikipedia.org/wiki/%D7%99%D7%A7%D7%95%D7%AA%D7%99%D7%90%D7%9C_%D7%90%D7%93%D7%9D) ואל"ם [חיים סלע](https://he.wikipedia.org/wiki/%D7%97%D7%99%D7%99%D7%9D_%D7%A1%D7%9C%D7%A2).

ב ליל ה 11 ביוני, ביום השישי ללחימה, לאחר קרב בין [סיירת צנחנים](https://he.wikipedia.org/wiki/%D7%A1%D7%99%D7%99%D7%A8%D7%AA_%D7%A6%D7%A0%D7%97%D7%A0%D7%99%D7%9D) לכוחות קומנדו סורים שנמשך כ-4 שעות, התחולל ב[גזרה המזרחית](https://he.wikipedia.org/wiki/%D7%94%D7%92%D7%96%D7%A8%D7%94_%D7%94%D7%9E%D7%96%D7%A8%D7%97%D7%99%D7%AA_%D7%91%D7%9E%D7%91%D7%A6%D7%A2_%D7%A9%D7%9C%D7%95%D7%9D_%D7%94%D7%92%D7%9C%D7%99%D7%9C) [קרב סולטאן יעקוב](https://he.wikipedia.org/wiki/%D7%A7%D7%A8%D7%91_%D7%A1%D7%95%D7%9C%D7%98%D7%90%D7%9F_%D7%99%D7%A2%D7%A7%D7%95%D7%91), אשר במהלכו נכנס גדוד 362 מ[חטיבה 399](https://he.wikipedia.org/wiki/%D7%97%D7%98%D7%99%D7%91%D7%94_399) לצומת מדרום לכפר [סולטאן יעקוב](https://he.wikipedia.org/wiki/%D7%A1%D7%95%D7%9C%D7%98%D7%90%D7%9F_%D7%99%D7%A2%D7%A7%D7%95%D7%91) וגילה שהוא מכותר בתוך מתחם סורי גדול. הכוח חולץ בקושי בסיוע ארטילרי כבד בלא שהצליח לכבוש את אזור הצומת. ניהול הקרב נחשב לאחד הכשלונות הגדולים של צה"ל במבצע שלום הגליל. הקרב זכור בעיקר בשל ההרוגים, הפצועים והשבויים הרבים שהיו בו לצה"ל, ושני חיילי המילואים הנעדרים עד עצם היום הזה: [יהודה כץ](https://he.wikipedia.org/wiki/%D7%99%D7%94%D7%95%D7%93%D7%94_%D7%9B%D7%A5) ו[צבי פלדמן](https://he.wikipedia.org/wiki/%D7%A6%D7%91%D7%99_%D7%A4%D7%9C%D7%93%D7%9E%D7%9F). באפריל [2019](https://he.wikipedia.org/wiki/2019) הושבה לישראל גופתו של הנעדר מהקרב [זכריה באומל](https://he.wikipedia.org/wiki/%D7%96%D7%9B%D7%A8%D7%99%D7%94_%D7%91%D7%90%D7%95%D7%9E%D7%9C).

ב-[23 באוגוסט](https://he.wikipedia.org/wiki/23_%D7%91%D7%90%D7%95%D7%92%D7%95%D7%A1%D7%98) [1982](https://he.wikipedia.org/wiki/1982) נבחר [בשיר ג'ומאייל](https://he.wikipedia.org/wiki/%D7%91%D7%A9%D7%99%D7%A8_%D7%92%27%D7%95%D7%9E%D7%90%D7%99%D7%99%D7%9C), מנהיג [הפלנגות הנוצריות](https://he.wikipedia.org/wiki/%D7%94%D7%A4%D7%9C%D7%A0%D7%92%D7%95%D7%AA_%D7%94%D7%A0%D7%95%D7%A6%D7%A8%D7%99%D7%95%D7%AA), ל[נשיא לבנון](https://he.wikipedia.org/wiki/%D7%A0%D7%A9%D7%99%D7%90_%D7%9C%D7%91%D7%A0%D7%95%D7%9F). ישראל ראתה בכך סימן לפריצת דרך מדינית ו[שר הביטחון](https://he.wikipedia.org/wiki/%D7%A9%D7%A8_%D7%94%D7%91%D7%99%D7%98%D7%97%D7%95%D7%9F) [אריאל שרון](https://he.wikipedia.org/wiki/%D7%90%D7%A8%D7%99%D7%90%D7%9C_%D7%A9%D7%A8%D7%95%D7%9F) אף הכריז כי מדינה ערבית נוספת מתכננת לחתום חוזה שלום עם ישראל. לאחר הרצח של בשיר ג'ומאייל ב-[14 בספטמבר](https://he.wikipedia.org/wiki/14_%D7%91%D7%A1%D7%A4%D7%98%D7%9E%D7%91%D7%A8) 1982 תפס אחיו, [אמין ג'ומאייל](https://he.wikipedia.org/wiki/%D7%90%D7%9E%D7%99%D7%9F_%D7%92%27%D7%95%D7%9E%D7%90%D7%99%D7%99%D7%9C) את השלטון.

יומיים לאחר הרצח, ב-[16 בספטמבר](https://he.wikipedia.org/wiki/16_%D7%91%D7%A1%D7%A4%D7%98%D7%9E%D7%91%D7%A8) [1982](https://he.wikipedia.org/wiki/1982), החל צה"ל להיכנס למערב ביירות. צה"ל אישר לכוחות [הפלנגות הנוצריות](https://he.wikipedia.org/wiki/%D7%94%D7%A4%D7%9C%D7%A0%D7%92%D7%95%D7%AA_%D7%94%D7%A0%D7%95%D7%A6%D7%A8%D7%99%D7%95%D7%AA) להיכנס למחנות הפליטים סברה ו[שתילה](https://he.wikipedia.org/wiki/%D7%9E%D7%97%D7%A0%D7%94_%D7%94%D7%A4%D7%9C%D7%99%D7%98%D7%99%D7%9D_%D7%A9%D7%AA%D7%99%D7%9C%D7%94) שבאזור ביירות. כניסת הפלנגות למחנות הפכה במהרה ל[טבח סברה ושתילה](https://he.wikipedia.org/wiki/%D7%98%D7%91%D7%97_%D7%A1%D7%91%D7%A8%D7%94_%D7%95%D7%A9%D7%AA%D7%99%D7%9C%D7%94), שבו רצחו אנשי הפלנגות, במשך יומיים, מאות מתושבי המחנה. הטבח עורר סערה ציבורית בינלאומית, וקומם מדינות רבות נגד ישראל.

בעקבות הסערה הציבורית שהתחוללה בעולם עקב הטבח, ולחץ [אמריקאי](https://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA), נסוגה ישראל ממערב ביירות ב-[30 בספטמבר](https://he.wikipedia.org/wiki/30_%D7%91%D7%A1%D7%A4%D7%98%D7%9E%D7%91%D7%A8) [1982](https://he.wikipedia.org/wiki/1982)

אריאל שרון, שר הביטחון ואדריכל מלחמת לבנון, נאלץ להתפטר מתפקידו, שהועבר ל[משה ארנס](https://he.wikipedia.org/wiki/%D7%9E%D7%A9%D7%94_%D7%90%D7%A8%D7%A0%D7%A1).

השהייה הארוכה בלבנון והנפגעים הבאים של צה"ל, דיכדכו את מצבו הנפשי של מנחם בגין ראש הממשלה, והוא התפטר מהממשלה והכנסת, באוקטובר 1983, והוא הסתגר בביתו בירושלים, עד סוף ימיו, מרץ 1992.

הלחימה בבירות: במהלך הקרבות רוב ביירות נכבשה,[[31]](https://he.wikipedia.org/wiki/%D7%9E%D7%9C%D7%97%D7%9E%D7%AA_%D7%9C%D7%91%D7%A0%D7%95%D7%9F_%D7%94%D7%A8%D7%90%D7%A9%D7%95%D7%A0%D7%94#cite_note-31) [נמל התעופה של ביירות](https://he.wikipedia.org/wiki/%D7%A0%D7%9E%D7%9C_%D7%94%D7%AA%D7%A2%D7%95%D7%A4%D7%94_%D7%94%D7%91%D7%99%D7%A0%D7%9C%D7%90%D7%95%D7%9E%D7%99_%D7%A8%D7%A4%D7%99%D7%A7_%D7%90%D7%9C-%D7%97%D7%A8%D7%99%D7%A8%D7%99) נהרס, נהרגו כ-368 חיילי צה"ל ויותר מ-1,000 מחבלי אש"ף, בנוסף לכ-6,000 מחבלים שנעצרו. לקראת אמצע אוגוסט הושגה הסכמה להוצאת הכוחות הסוריים והכוחות הפלסטיניים מביירות, בחסות כוח בינלאומי. תהליך זה הושלם ב-[31 באוגוסט](https://he.wikipedia.org/wiki/31_%D7%91%D7%90%D7%95%D7%92%D7%95%D7%A1%D7%98) [1982](https://he.wikipedia.org/wiki/1982), במהלכו התפנו מביירות תוך 12 ימים, 14,398 לוחמים פלסטיניים וסוריים, וכן 664 נשים וילדים

החל מאוקטובר [1982](https://he.wikipedia.org/wiki/1982) צה"ל ביסס ופרס את כוחותיו במוצבים שנבנו לאורך הקו שנוצר לאחר סיום הלחימה במבצע שלום הגליל. בספטמבר 1983 הסתיים שינוי הפריסה הראשון של צה"ל, בהיערכותו בקו חדש, קו ה[אוואלי](https://he.wikipedia.org/wiki/%D7%90%D7%95%D7%95%D7%90%D7%9C%D7%99).

בינואר 1985 הביאו ראש ממשלת האחדות, [שמעון פרס](https://he.wikipedia.org/wiki/%D7%A9%D7%9E%D7%A2%D7%95%D7%9F_%D7%A4%D7%A8%D7%A1), ושר הביטחון, [יצחק רבין](https://he.wikipedia.org/wiki/%D7%99%D7%A6%D7%97%D7%A7_%D7%A8%D7%91%D7%99%D7%9F), בפני הממשלה החלטה על יציאת צה"ל מלבנון, ונסיגה לקו חדש של מספר קילומטרים בדרום לבנון, שכונה "[רצועת הביטחון](https://he.wikipedia.org/wiki/%D7%A8%D7%A6%D7%95%D7%A2%D7%AA_%D7%94%D7%91%D7%99%D7%98%D7%97%D7%95%D7%9F)". ההחלטה עברה ברוב קולות. הנסיגה ההדרגתית הסתיימה רשמית ביוני [1985](https://he.wikipedia.org/wiki/1985), קרוב לשלוש שנים לאחר שוך הקרבות, וסיום המלחמה באופן רשמי.

בתקופה שלאחר נסיגת צה"ל לרצועת הביטחון הארגונים ה[שיעים](https://he.wikipedia.org/wiki/%D7%A9%D7%99%D7%A2%D7%94) [אמל](https://he.wikipedia.org/wiki/%D7%90%D7%9E%D7%9C) ו[חזבאללה](https://he.wikipedia.org/wiki/%D7%97%D7%96%D7%91%D7%90%D7%9C%D7%9C%D7%94) נלחמו בכוחות צה"ל וצד"ל (שבראשות [אנטואן לאחד](https://he.wikipedia.org/wiki/%D7%90%D7%A0%D7%98%D7%95%D7%90%D7%9F_%D7%9C%D7%90%D7%97%D7%93)) ב[דרום לבנון](https://he.wikipedia.org/wiki/%D7%93%D7%A8%D7%95%D7%9D_%D7%9C%D7%91%D7%A0%D7%95%D7%9F), [בתמיכת](https://he.wikipedia.org/wiki/%D7%94%D7%A1%D7%9B%D7%A1%D7%95%D7%9A_%D7%94%D7%90%D7%99%D7%A8%D7%90%D7%A0%D7%99-%D7%99%D7%A9%D7%A8%D7%90%D7%9C%D7%99) [סוריה](https://he.wikipedia.org/wiki/%D7%A1%D7%95%D7%A8%D7%99%D7%94) ו[איראן](https://he.wikipedia.org/wiki/%D7%90%D7%99%D7%A8%D7%90%D7%9F). הלחימה המשיכה עד לנסיגה החד-צדדית של ישראל ל[גבול הבינלאומי](https://he.wikipedia.org/wiki/%D7%92%D7%91%D7%95%D7%9C_%D7%91%D7%99%D7%A0%D7%9C%D7%90%D7%95%D7%9E%D7%99) במאי [2000](https://he.wikipedia.org/wiki/2000), שמיד אחריה קרס צד"ל ורוב מפקדיו ברחו לישראל.

במלחמה השתתפו כ 76000 לוחמים לכל אורך השנים, 8000 טנקים, 1500 נגמשים, 630 מטוסי קרב. 654 חיילים נפלו בקרב, 4 נעדרים, 8 חיילים נפלו בשבי. כ 18000 הרוגים נפלו לאוייב, רובם פלסטינים, 1200 חיילים סוריים. 6000 לוחמים נשבו.

תוצאותיה המיידיות של המלחמה:

* גירוש אש"ף מדרום לבנון ל[תוניס](https://he.wikipedia.org/wiki/%D7%AA%D7%95%D7%A0%D7%99%D7%A1), הרס התשתיות שלו בדרום לבנון ותפיסת נשק רב על ידי צה"ל. החלשות ארגון [אמל](https://he.wikipedia.org/wiki/%D7%90%D7%9E%D7%9C) השיעי המתון יחסית, אך מולם הקמת הארגון השיעי [חזבאללה](https://he.wikipedia.org/wiki/%D7%97%D7%96%D7%91%D7%90%D7%9C%D7%9C%D7%94) בלבנון, שמטרתו התנגדות אלימה לכיבוש הישראלי ותמיכתו בידי סוריה ו[איראן](https://he.wikipedia.org/wiki/%D7%90%D7%99%D7%A8%D7%90%D7%9F).
* הקמת צד"ל - [צבא דרום לבנון](https://he.wikipedia.org/wiki/%D7%A6%D7%91%D7%90_%D7%93%D7%A8%D7%95%D7%9D_%D7%9C%D7%91%D7%A0%D7%95%D7%9F) - שסייע לצה"ל.
* פגיעה קשה בעוצמת [הצבא הסורי](https://he.wikipedia.org/wiki/%D7%94%D7%9B%D7%95%D7%97%D7%95%D7%AA_%D7%94%D7%9E%D7%96%D7%95%D7%99%D7%A0%D7%99%D7%9D_%D7%A9%D7%9C_%D7%A1%D7%95%D7%A8%D7%99%D7%94), צמצום יכולתו האווירית בעקבות עימותים אוויריים שבהם הייתה ידו על התחתונה. פגיעה בכלכלה הסורית[[44]](https://he.wikipedia.org/wiki/%D7%9E%D7%9C%D7%97%D7%9E%D7%AA_%D7%9C%D7%91%D7%A0%D7%95%D7%9F_%D7%94%D7%A8%D7%90%D7%A9%D7%95%D7%A0%D7%94#cite_note-44) הגברת ההרתעה הצבאית של צה"ל כלפי לבנון, סוריה ושאר מדינות ערב (המלחמה היחידה בה כבשה ישראל בירה של מדינה ערבית). נשיא סוריה דאז: חאפז אל אסאד, היה גם הנשיא הסורי, בזמן מלחמת יום כיפור, אוקטובר 1973. בנו, בשאר אסד, החליף אותו, לאחר שנפטר ב יוני 2000 (מעט אחריי נסיגת צה"ל מלבנון).
* תחילת שבירת הקונצנזוס והאמון לגבי המטרות והמניעים של מפקדי הצבא בחלק מהציבור הישראלי. לאחר נסיגת צה"ל מלבנון לרצועת הביטחון, הייתה עליה ניכרת בנכונות של קצינים לחתום לשירות קבע.[[45]](https://he.wikipedia.org/wiki/%D7%9E%D7%9C%D7%97%D7%9E%D7%AA_%D7%9C%D7%91%D7%A0%D7%95%D7%9F_%D7%94%D7%A8%D7%90%D7%A9%D7%95%D7%A0%D7%94#cite_note-45)

תוצאותיה ארוכות הטווח של המלחמה:

* בתחום המדיני, ממשלות רבות בעולם המערבי גינו את כניסת צה"ל לביירות ואת הימצאות הצבא הישראלי בלבנון והדבר פגע במעמדה המדיני של ישראל, שהיה במגמת שיפור לאחר [הסכם השלום עם מצרים](https://he.wikipedia.org/wiki/%D7%94%D7%A1%D7%9B%D7%9D_%D7%94%D7%A9%D7%9C%D7%95%D7%9D_%D7%91%D7%99%D7%9F_%D7%99%D7%A9%D7%A8%D7%90%D7%9C_%D7%9C%D7%9E%D7%A6%D7%A8%D7%99%D7%9D). מומנטום השלום עם מצרים נפגע והיחסים הוגדרו כ"[שלום קר](https://he.wikipedia.org/wiki/%D7%A9%D7%9C%D7%95%D7%9D_%D7%A7%D7%A8)".
* השהייה הארוכה והקשה בלבנון, חשפה את הצד הפגיע של צה"ל לעימותי גרילה קשים עם אנשי חזבאללה שהתעצמו והתמקצעו ושכונו "הבוץ הלבנוני". עימותים שצה"ל התקשה לתת להם מענה הולם גבו קורבנות רבים.
* בטווח הארוך יותר הביאה המלחמה לשחרורם של אלפי עצירים ו[אסירים ביטחוניים](https://he.wikipedia.org/wiki/%D7%90%D7%A1%D7%99%D7%A8_%D7%91%D7%99%D7%98%D7%97%D7%95%D7%A0%D7%99) בעסקאות ל[חילופי שבויים](https://he.wikipedia.org/wiki/%D7%97%D7%99%D7%9C%D7%95%D7%A4%D7%99_%D7%A9%D7%91%D7%95%D7%99%D7%99%D7%9D_(%D7%99%D7%A9%D7%A8%D7%90%D7%9C)).
* השפעה על תהליך השלום, נסיגת אש"ף מלבנון הייתה אחד הגורמים לנכונותו של יאסר ערפאת להגיע לוועידת מדריד שהובילה להסכמי אוסלו, אולם מצד שני נסיגת צה"ל לגבולות רצועת הביטחון הובילה להתעצמותו של חזבאללה שהביאה לנסיגת צה"ל מלבנון במאי 2000 ללא הסכם.

**מהלך המשחק:**

המחלקה תתחלק לשתי קבוצות - כל קבוצה תקבל שאלה ויהיה לה זמן קצוב של 20 שניות לענות עליה. בכל תשובה נכונה של קבוצה היא תקבל נקודה ובכל פעם שקבוצה תטעה בתשובה - הקבוצה השנייה תקבל הזדמנות לענות על אותה השאלה ולקבל נקודה נוספת. הקבוצה שתהיה עם יותר נקודות במצטבר בסוף המשחק היא הקבוצה המנצחת.

**שאלות**

שאלה 1:

מתי פרצה מלחמת (החל כמבצע) שלום הגליל

1.יוני 1983

2.יוני 1982

3.ספטמבר 1982

4.יולי 1982

שאלה 2:

מה היה המניע הסופי שגרם להחלטת הממשלה על פתיחת המבצע?

1. חיסול שגריר ישראל בבריטניה

2 חיסול שגריר ישראל בארה"ב

3 ניסיון התנקשות בשגריר ישראל בבריטניה

4. ניסיון התנקשות בשגריר ישראל בארה"ב

שאלה 3:

מה היה המבצע שקדם למבצע שלום הגליל ?

1. מבצע אביב נעורים

2. מבצע ליטני

3. מבצע יהונתן (אנטבה)

4. מבצע דין וחשבון

שאלה 4:

לאחר כמה ימים מתחילת המבצע, צה"ל הגיע לבירות, בירת לבנון, וכיתר אותה?

1. לאחר 6 ימים

2. לאחר שבועיים

3. לאחר חודשיים

4. לאחר חודש

שאלה 5:

מי הקצין הכי בכיר שנפל במבצע?

1. אלוף פיקוד צפון, אלוף אמיר דרורי

2. אלוף פיקוד מרכז, אלוף אורי אור

3. ראש אמ"ן, אלוף יהושוע שגיא

4. סגן הרמטכ"ל, אלוף יקותיאל אדם

שאלה 6:

מה הקרב הכי ידוע ככישלון במלחמת לבנון?

1. הקרב על הבופור

2. הקרב על דאמור

3. קרב סולטן יאקוב, בבקעת הלבנון

4. הקרב בצור

שאלה 7:

מי היו האוייבים שלנו במלחמת לבנון?

1. ארגוני הטרור הפלסטיניים, בהנהגתו של יאסר ערפאת

2. סוריה

3. תשובות 1 ו 2

4. חיזבאללה

שאלה 8:

מה היו ההשגים של המלחמה, בספטמבר 1982?

1. נסיגת צה"ל מבירות

2. חיסול רוב הכוח הפלסטיני, וגירוש ההנהגה הפלסטינית לתוניסיה, והשבת השקט לגליל (באופן יחסי)

3.נסיגת צה"ל מלבנון

4. הפסקת אש מול חיזבאללה

שאלה 9

מי זה אש"ף?

1. ארגון של העם פלסטיני ששהה בלבנון במלחמה, ונלחם נגד צה"ל, ומאוחר יותר חתם על הסכם אוסלו עם ישראל.

2. מיליציות שיעיות שפעלו נגד ישראל.

3. ארגון נתמך של סוריה שנלחם בצה"ל

4. ארגון נוסף, לצד הארגון הפלסטיני שנלחם בצה"ל בלבנון

שאלה 10:

מי היה נשיא סוריה בתקופת מלחמת לבנון

1. חאפז אל אסאד, שהיה גם נשיא בתקופת מלחמת יום כיפור

2. בשאר אסד, הבן של חאפז אל אסאד

3. סדאם חוסיין

4. בשיר ג'ומייל

שאלה 11:

מי היה בשיר ג'ומייל?

1. נשיא סוריה

2. הסגן של יאסר ערפאת

3. מנהיג הנוצרים בלבנון, שנבחר לנשיא לבנון, תומך ישראל, שנרצח בפיצוץ על ידי הביון הסורי

4. מנהיג הדרוזים בלבנון

שאלה 12:

מה היה הטבח בסברה ושתילה בספטמבר 1982?

1. טבח של הנוצרים בלבנון (בהסכמה שבשתיקה של ישראל), ב 2 עיירות פליטים פלסטיניות, במערב ביירות, לאחר ההתנקשות בבשיר ג'ומייל.

2. טבח של הנוצרים בלבנון (בהסכמה שבשתיקה של ישראל), ב 2 עיירות פליטים דרוזיות, במערב ביירות, לאחר ההתנקשות בבשיר ג'ומייל

3. טבח של הדרוזים בלבנון (בהסכמה שבשתיקה של ישראל), ב 2 עיירות פליטים פלסטיניות,, במערב ביירות, לאחר ההתנקשות בבשיר ג'ומייל

4. טבח של הדרוזים בלבנון (בהסכמה שבשתיקה של ישראל), ב 2 עיירות פליטים נוצריות, במערב ביירות, לאחר ההתנקשות בבשיר ג'ומייל

שאלה 13:

מה כמות האבדות לצה"ל במהלך המלחמה, ועד 29/09/82 ?

1. כ 1521 לוחמים, 20 נעדרים, 16 שבויים

2. כ 654 לוחמים, 4 נעדרים, 8 שבויים

3. כ 394 לוחמים, 2 נעדרים, 6 שבויים

4. כ 192 לוחמים, 1 נעדר, 4 שבויים

שאלה 14:

מה כמות האבדות אצל האויב?

1. כ 2000 לוחמים פלסטיניים, 1200 לוחמים סוריים, 6000 שבויים, 15000 אזרחים נהרגו במהלך הקרבות

2. כ 3500 לוחמים פלסטיניים, 2500 לוחמים סוריים, 9000 שבויים, 25000 אזרחים נהרגו במהלך הקרבות

3. כ 1000 לוחמים פלסטיניים, 500 לוחמים סוריים, 3000 שבויים, 5000 אזרחים נהרגו במהלך הקרבות

4. כ 500 לוחמים פלסטיניים, 200 לוחמים סוריים, 50 שבויים, 500 אזרחים נהרגו במהלך הקרבות

שאלה 15:

מה קרה לאחר הטבח בסברה ושתילה?

1. הופעל לחץ בינלאומי על ארגוני הטרור הפלסטיניים והחל תהליך גירושם לתוניסיה

2. הופעל לחץ בינלאומי על סוריה להשיג כוחות של צבא סוריה מלבנון

3. הופעל לחץ בינלאומי על ישראל לסיים את המלחמה, וישראל נסוגה מביירות, שר הביטחון, אריאל שרון, נאלץ להתפטר

4. מנחם בגין ראש הממשלה, התפטר מהממשלה ומהכנסת, ומאז הלך לביתו וכמעט לא יצא מביתו, עד מותו ב 1992

שאלה 16:

מה קרה לאחר הנסיגה מביירות ב 30/09/1982 ?

1. צהל נסוג עד לקו האוואלי - תקופת הבוץ הלבנוני, הוא הקים את צד"ל, צבא לבנוני שעבד בשיתוף פעולה הדוק, נגד ארגוני הטרור השיעיים שקמו, כמו אמל וחיזבאללה.

2. צה"ל נסוג עד לרצועת הביטחון בדרום לבנון (מספר ק"מ מהגבול הבינלאומי עם לבנון)

3. צה"ל נסוג עד הגבול הבינלאומי

4. צה"ל נסוג מבקעת לבנון

שאלה 17:

לאור פיגועי ההתאבדות הקשים שחלו נגד מוצבי צה"ל עד 1985, ובראשם הפיגוע של מכונית התופת במפקדת צה"ל בצור 1983 (60 הרוגים), מה הוחלט?

1. נסיגה חד צדדית עד לרצועת הביטחון בדרום לבנון

2. נסיגה חד צדדית עד לגבול הבינלאומי של ישראל עם לבנון

3. היסוס מצד ישראל אם להישאר בשטח לבנון, אך שמירה על הסטטוס קוו

4. הפסקת אש מול חיזבאללה

שאלה 18:

כמות האבידות של צה"ל לאחר נסיגת צה"ל מבירות (30/09/1982) ועד למאי 2000 (נסיגה סופית חד צדדית מלבנון) היא:

1. 1024 לוחמים

2. 562 לוחמים

3. 204 לוחמים

4. 62 לוחמים

שאלה 19:

מי היה שר הביטחון בזמן נסיגת צה"ל מלבנון ל"רצועת הביטחון" ביוני 1985?

1. שמעון פרס

2. יצחק רבין

3. יצחק שמיר

4. משה ארנס

שאלה 20:

מי היה שר הביטחון וראש הממשלה, שהחליט לאור האבידות של צה"ל ברצועת הביטחון, לסגת לגמרי מלבנון, ב 24/05/2000?

1. ביבי נתניהו

2. אריאל שרון

3. שמעון פרס

4. אהוד ברק

שאלה 21:

מי היה מפקד הארגון הצבאי של חיזבאללה שתיכנן גם פיגועי התאבדות גם כנגד חיילי צה"ל בדרום לבנון?

1. יחיא עיאש

2. מוחמד דף

3. עימאד מורנייה

4. חסן נסראללה

**תשובות:**

1-ב

2-ג

3-ב

4-א

5-ד

6-ג

7-ג

8-ב

9-א

10-א

11-ג

12-א

13-ב

14-א

15-ג

16-א

17-א

18-ב

19-ב

20-ד

21-ג